दरभंगा : ललित नारायण मिथिला विश्वविद्यालय के केँद्रीय विश्वविद्यालयक दर्जा भेटय, छात्र संग चुनावक तिथि तय होए आदिक संगे 12 सूत्री मांग कऽ लऽ आइसा केर सदस्य बीतल काल्हि जुलूस निकाललक। छात्र सभ विवि परिसर पहुंचि के प्रदर्शन केलैथ। आइसा केर सदस्य सीएम ला कालेज परिसर मे संगठित भऽ नारा लगबैत विवि परिसर पहुंचला जतय जोरदार प्रदर्शन कैल गेल। एकर नेतृत्व प्रदेश उपाध्यक्ष केशरी कुमार यादव आ अरविँद आनंद कऽ रहर छलथि। बादमे संतोष यादवक अध्यक्षता मे एकटा बैसार भेल जाहि मे वक्तालोकनि विवि मे बढ़ल शैक्षणिक अराजकता पर दुख प्रकट केलनि। हिनकर सभक मांगमे शिक्षक-कर्मचारीक पद भरल जाए, पुस्तकालयमे छात्रक लेल उपयोगी पोथी उपलब्ध करेनाय, कल्याण छात्रावासमे सुविधाक गारंटी आदि प्रमुख छल। अंतमे आइसा केर प्रतिनिधिमंडल कुलपति सऽ भेँट कऽ मांगक ज्ञापन सौँपलैथ। कुलपति शीध्र एहि सभ मांग पर विचार करबाक आश्वासन देलथि। 